Cristian Chivu

Cristian Eugen Chivu (lindur më 26 Tetor 1980) është një trajner rumun futbolli dhe ish futbollist profesionist i cili është trajneri aktual i klubit italian Internazionale.

Chivu e nisi karrierën e tij si futbollist në Rumani me Reșița në vitin 1996. Dy vite më vonë, ai kaloi te Universitatea Craiova me të cilën luajti për një sezon. Në vitin 1999, Chivu u transferua në Holandë te Ajaxi, me të cilën fitoi disa trofe si dhe ishte kapiten. Pas katër vitesh në Amsterdam, Chivu u transferua në Itali te Roma për 18 milion €. Ai fitoi Kupën e Italisë gjatë qëndrimit të tij me klubin kryeqytetas. Në vitin 2007, ai firmosi me Interin, klub me të cilin qëndroi deri në fund të karrierës në vitin 2014. Ai fitoi nëntë trofe me Zikaltrit si dhe ishte një lojtar i rëndësishëm gjatë sezonit historik 2009–10 ku Interi fitoi kampionatin, kupën dhe UEFA Ligën e Kampionëve.

Chivu luajti 75 ndeshje me kombëtaren rumune gjatë një periudhe 12-vjeçare. Ai ishte pjesë e ekipeve që luajtën në edicionet 2000 dhe 2008 të UEFA Kampionatit Evropian.

Pas tërheqjes si futbollist, Chivu nisi karrierën e tij si trajner, duke luajtur për disa vite ekipet e moshave të Interit. Në shkurt 2025, ai u bë trajner i Parmës, duke e shpëtuar nga rënja një kategori më poshtë kurse në qershor u emërua trajneri i ekipit të parë të Interit.

Karriera me klube
Vitet e hershme
Chivu nisi karrierën e tij si profesionist në Rumani te FCM Reșița. Pasi u transferua te Universitatea Craiova, reputacioni i tij u rrit, duke bërë që klube evropiane të shfaqnin interes. Ai u ble nga klubi holandez AFC Ajax në vitin 1999 pas paraqitjeve mbreslënëse të Chivut.

Ajax
Te Ajaxi, Chivu u bë një nga mbrojtësit më të mirë si dhe gjuajtësi kryesor i goditjeve të lira. Ai më pas u emërua nga trajneri Ronald Koeman si kapiten i ekipit. Gjatë kohës së tij atje, CHivu luajti me lojtarë si Rafael van der Vaart, Wesley Sneijder, Johnny Heitinga, Zlatan Ibrahimović dhe Maxwell. Ai luajti një rol të rëndësishëm me Ajaxin në Ligën e Kampioneve në sezonin 2002–03, ku skuadra holandeze arriti deri në gjysëm-finale. Chivu ishte pjesë e ekipit që përbëhej nga lojtarë si Zlatan Ibrahimović, Maxwell, Wesley Sneijder dhe Andy van der Meyde – që në vitet në vijim luajtën që të gjithë për Interin.

Roma
Në vitin 2003, Roma shprehu interesin për të nënshkuar me Chivun. Në atë kohë, Roma kishte një borxh të madhë pa paguar, dhe kjo gjë kishte ngritur pyetjen në aftësinë e romanëve për të pagar tarifat e propozuara. Romanën për të blerë Chivun, kërkuan një garanci bankare, e cila më pas iu mohua. Më pas Roma e bleu Chivun për 18 milion €.Chivu, pronta la fideiussione per l' Ajax archiviostorico.corriere.it

Chivu luajti në katër sezone me Romën, duke regjistruar 107 ndeshje dhe 6 gola. Gjatë kohës së tij në Romë, Chivu fitoi vetëm një trofe, Kupën e Italisë në sezonin 2006–07. Pas përfundimit të sezonit 2006–07, për të kishte interesim nga disa klube të mëdha, përfshirë Real Madridin dhe Barcelonën, por në fund ishte Interi klubi që siguroi shërbimet e lojtarit.

Internazionale
250px|djathtas|parapamje|Chivu duke luajtur me Interin në Ligën e Kampioneve kundër CSKA Moskës më Shtator 2011.
Chivu firmosi një kontratë pesë vjeçare me Interin më 27 korrik 2007. Transferimi kushtoi 16 milion €,CESSIONE DEL DIRITTO ALLE PRESTAZIONI SPORTIVE DEL CALCIATORE CRISTIAN EUGEN CHIVU  AS Roma, 27 korrik 2007 të cilat 3 milion € të tarifës u shlyen me bashkpronësinë e mrojtësit Marco Andreolli. Në sezonin e tij të parë më Interin, Chivu fitoi Serie A.

Gjatë ndeshjes së Ligës së Kampioneve në San Siro kundër Manchester United, Chivu bëri një lojë fantastike, duke j'a mohuar golin shumë herë Wayne Rooneyt dhe Cristiano Ronaldos, dhe u shpall lojtari i ndeshjes, duke lënë mbrapa portierin Júlio César.

Chivu ishte një lojtar i rregullt në krahun e majtë të mbrojtjes gjatë sezonit 2009–10 dhe sëbashku me Wálter Samuel dhe Lúcion përbënin mbrojtjen perfekte. Më 6 Janar 2010, në një ndeshje në transfertë ndaj Chievos, Chivu doli jashtë më barrelë pasi u përplas kok më kokë me sulmuesin Sergio Pellissier. Ai u operua për dy orë për shkak të një frakture në kafkë, e cila i rrezikoi jetën. Edhe pse fillimisht u njoftua se Chivu do të humbiste pjesën e mbetur të sezonit, ai u rikthye në aksion më 24 mars në fitoren 3–0 kundër Livornos. Megjithatë, ai ishte i deturyar të vendoste një mbrojtëse në kokë për të penguar çdo dëmtim të mundshëm. Një muaj më pas, Chivu regjistroi golin e parë me Interin në fitoren 3–1 në shtëpi kundër Atalantës. Më 22 maj, ai fitoi Ligën e Kampioneve për herë të parë në karrierë, duke luajtur 90 minuta të plota në si mbrojtës i majtë në finalen e fituar 2–0 kundër Bayern München në Madrid.

Chivu shënoi golin e dytë në karrierën e tij me Interin në fitoren 3–2 kundër Cesenës në kampionat në sezonin 2010–11. Në janar 2011, ai shënoi penalltinë e fitores në suksesin 5–4 me penallti kundër Napolit në çerek-finalen e Kupës së Italisë. Interi arriti deri në finale, aty ku Chivu luajti 90 minuta të plota në fitoren 3–1 kundër Palermos në Stadio Olimpico.

Më 31 mars 2014, kontrata e Chivus me klubin u ndërpre me bashkpunim nga të dy palët. Në të njëjtën ditë, mbrojtësi njoftoi tërheqjen nga futbolli në moshën 34 vjeçare.

Karriera ndërkombëtare
Në vitin 1999, Chivu ishte zgjedhur për të përfaqëuar kombëtaren rumune U21, dhe shpejt ai filloi të luante për kombëtaren e parë. Chivu ka luajtur për rumaninë në Euro 2000 dhe Euro 2008. Në Euro 2000, Chivu luajti katër Ndeshje, dhe arriti që të shënoj edhe Golin e parë kombëtar kundër Anglisë më 20 qershor 2000.

Më 21 Maj 2011, Christian Chivu deklaroi tërheqjen e tij nga futbollit kombëtar. Gjithsej, Chivu luajti 75 ndeshje dhe shënoi tre gola, duke qënë një nga mbrojtësit më të mirë të historisë së kombëtares rumune.

Karriera si trajner
Në gusht 2019, Chivu u regjistrua në kurset e UEFA Pro Licence në Coverciano.  
Në korrik 2021, ai u shpall trajneri i ri i Inter Milan Primavera.

Parma
Më 18 shkurt 2025, Chivu u emërua trajneri i ri i klubit të Serie A Parma, duke nënshkruar një kontratë deri në qershor 2026.  
Në ditën e fundit të ndeshjeve të sezonit 2024–25, Parma siguroi mbijetesën në divizionin më të lartë pas një fitoreje 3–2 në transfertë kundër Atalantës.

Internazionale
Më 6 qershor 2025, raportet treguan se Chivu kishte nënshkruar një marrëveshje dyvjeçare për t'u bërë trajner i ish-klubit të tij Internazionale, me njoftimin zyrtar në pritje të përfundimit të dokumentacionit të tij me Parma.  
Tre ditë më vonë, klubi njoftoi zyrtarisht emërimin e tij.  
Ndeshja e tij e parë në krye përfundoi me një barazim 1–1 kundër Monterrey në Kupën e Botës për Klube 2025.  
Tre ditë më vonë, Chivu arriti fitoren e tij të parë në krye të klubit me Interin që u kthye nga një gol në disavantazh për të mundur skuadrën japoneze Urawa Red Diamonds 2–1.  
Ndeshja e tij e parë me Interin në Serie A ishte një fitore 5–0 kundër Torinos.

 Jeta personale 
Chivu flet pesë gjuhë, përfshirë atë Italiane, gjermane, spanjolle, angleze dhe gjuhën mëmë rumune.

Chivu është i martuar me Adelina Elisei. Sipas revistës Calcio Italia, Chivu ka qënë i përfshirë në hapjen e shkollave të futbollit në Rumani në vitet e fundit. Për këtë gjë Chivu ka thënë: "Unë shpresoj se ai është krenar për mua, kur më shikon nga lart", duke ju referuar të babait të tij të ndjerë që ka qënë trajner tek të rinjtë.

Më 12 shkurt 2009, Chivu u bë baba për herë të parë, pasi gruaja e tij Adelina Elisei solli në jetë vajzën e tyre, që më pas e quajtën Natalia.

Statistikat e karrierës
Klube
Burimi: 
SkuadraSezoniKampionatiKupaEuropaTjetërTotalNdeshjeGolaNdeshjeGolaNdeshjeGolaNdeshjeGolaNdeshjeGolaCSM Reşiţa1996–971000––101997–9823210––242Total24210––252Universitatea Craiova1998–9926320––2831999–006000––60Total32320––343Ajax1999–002311040–2812000–012650040–3052001–023214060–4212002–032663012010426Total10713802601014213Roma2003–042222040–2822004–051024010–1522005–062727040–3822006–07260708010420Total856200170101236Internazionale2007–082603060103702008–092103020102602009–102013090103312010–112413060403712011–121401060102202012–1371203000121Total1123150320801653Karriera në total355274407409048327

Kombëtarja
Burimi:
+ Ndeshjet dhe golat sipas ekipit kombëtar dhe vititKombëtarjaVitiNdshGolaRumania1999102000101200180200261200390200421200560200660200780200870200960201060Gjithsej753

Golat me kombëtaren
Rezultatet e Rumanisë të listuara të parat, kolonat e golave tregojnë rezultatin pas çdo goli të shënuar nga Chivu.
+ Golat me kombëtaren sipas datës, vendit, ndeshjes, kundërshtarit, rezultatit dhe kompeticionitNr.DataVendiNdshKundërshtariGoliRezultatiKompeticioni120 qershor 2000Stade du Pays de Charleroi, Charleroi, Belgjikë7 Anglia1–03–2UEFA Euro 200027 shtator 2002Koševo Stadium, Sarajevë, Bosnje dhe Hercegovinë23 Bosnja dhe Hercegovina1–03–0Kualifikueset e UEFA Euro 2004331 mars 2004Hampden Park, Glasgow, Skoci35 Skocia1–02–1Ndeshje miqësore

Trofe
Klube
Ajax
 Eredivisie: 2001–02
 Kupa KNVB: 2001–02
 Superkupa e Holandës: 2002

Roma
 Coppa Italia: 2006–07

Internazionale
 Serie A: 2007–08, 2008–09, 2009–10
 Coppa Italia: 2009–10, 2010–11
 Supercoppa Italiana: 2008, 2010
 UEFA Liga e Kampioneve: 2009–10
 FIFA Kupa e Botës për Klube: 2010

Personale
Kpuca e Artë Hollandeze: 2002
Futbollisti Rumun më i mirë i vitit: 2002, 2009, 2010
Skuadra e vitit: 2002
Trofeu Marco van Basten: 2000
Çmimi Giacinto Facchetti: 2021

 Referime 

 Lidhje të jashtme 

Uebfaqja zyrtare
Profili i Cristian Chivu  te uebfaqja e Interit 
Player details te Sky Sports
Profili te UEFA

Kategoria:Lindje 1980
Kategoria:Njerëz që jetojnë
Kategoria:Futbollistë rumunë
Kategoria:Futbollistë në kombëtaren rumune
Kategoria:Futbollistë në AFC Ajax
Kategoria:Futbollistë në A.S. Roma
Kategoria:Futbollistë në F.C. Internazionale Milano
Kategoria:Futbollistë në Eredivisie
Kategoria:Futbollistë në Serie A
Kategoria:Futbollistë në UEFA Euro 2000
Kategoria:Futbollistë në UEFA Euro 2008
Kategoria:Lojtarë fitues të UEFA Ligës së Kampionëve
Kategoria:Trajnerë rumunë futbolli
Kategoria:Trajnerë në Parma F.C.
Kategoria:Trajnerë në F.C. Internazionale Milano
Kategoria:Trajnerë në Serie A